ཕྲག་དོག་ནི་གང་ལ་གང་འཚམ་རྙོག་འཛིངས་ཆེ་བའི་ཉོན་མོངས་ཀྱི་སྡེ་ཚན་ཞིག་ཡིན།གང་ཡིན་ཞེ་ན།དེའི་རྩ་བ་ཆགས་ཞེན་དང་ཡིད་འཕྲོག་པའི་ནང་དུ་ཚུགས་ཤིང་།དེ་ལ་ད་དུང་ཁོང་ཁྲོ་དང་།སྡང་འཛིན།མི་དགའ་བའི་སེམས་བཅས་ཀྱི་ཤུགས་རྐྱེན་ཆེན་པོ་ལྡན་ཡོད།བདེ་སྐྱིད་ཐོག་ཉེ་དུས་ཚན་རིག་གི་ཉམས་ཞིབ་བྱས་པས།དེང་དུས་ཀྱི་འཛམ་གླིང་དང་ལྷག་པར་དུ་འབྱོར་ལྡན་གྱི་སྤྱི་ཚོགས་ཁྲོད་ཆོག་མི་ཤེས་པའི་གཞི་རྩའི་འབྱུང་ཁུངས་གཅིག་ནི།ང་ཚོའི་ཉེ་འཁོར་དུ་ཡོད་པ་རྣམས་དང་རང་ཉིད་འགྲན་བསྡུར་བྱེད་པའི་འགྲོ་བ་མིའི་འདོད་ཕྱོགས་དེ་ཡིན་པ་ཤེས་རྟོགས་བྱུང་ཡོད།གཞི་རྩའི་ཆ་ནས་དེས་ཕྲག་དོག་ལས་བྱུང་བའི་དཀའ་ངལ་གྱི་རྐྱེན་རྩ་བྱེད་ཀྱི་ཡོད།